EL    EL  ΕΠΙΤΡΟΠΗ  ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ  
Βρυξέλλες , 17.10.2006 
COM(2006) 602 τελικό  
  
Πρόταση  
ΑΠΟΦΑΣΗΣ  ΤΟΥ  ΣΥΜΒΟΥΛΙΟΥ  
περί διατυπώσεως  της θέσης  προς  υιοθέτηση  εξ ονόματος  της Ευρωπαϊκής  Κοινότητας  
όσον  αφορά  πρόταση  τροποποίησης  του πρωτοκόλλου  του Κιότο  στη σύμβαση -πλαίσιο  
των Ηνωμένων  Εθνών  για την κλιματική  αλλαγή  
(υποβληθείσα  από την Επιτροπή ) 
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
Απώτερος  στόχος  της σύμβασης -πλαίσιο  των Ηνωμένων  Εθνών  για την κλιματική  αλλαγή  
(UNFCCC) και του αντιστοίχου  πρωτοκόλλου  του Κιότο  είναι  να επιτευχθεί , σύμφωνα  με τις 
διατάξεις  της, η σταθεροποίηση  των συγκεντρώσεων  των αερίων  θερμοκηπίου  στην  
ατμόσφαιρα  σε επίπεδα  με τα οποία  αποφεύγονται  οι επικίνδυνες  ανθρωπογενείς  
παρεμβάσεις  στο κλιματικό  σύστημα . 
Η Ευρωπαϊκή  Κοινότητα  επικύρωσε  το πρωτόκολλο  του Κιότο  στην  UNFCCC το 20021. Ως 
εκ τούτου , συγκαταλέγεται  στα συμβαλλόμενα  μέρη  στη συγκεκριμένη  συμφωνία . 
Η δεύτερη  διάσκεψη  των συμβαλλομένων  μερών  της UNFCCC, που ενεργεί  και ως σύνοδος  
των συμβαλλομένων  μερών  στο πρωτόκολλο  του Κιότο  (COP/MOP2), θα πραγματοποιηθεί  
στο Ναϊρόμπι  της Κένυα  από τις 6 έως τις 17 Nοεμβρίου  2006. 
Σύμφωνα  με το άρθρο  3 του πρωτοκόλλου  του Κιότο , τα συμβαλλόμενα  μέρη  που 
αναφέρονται  στο παράρτημα  I της UNFCCC καλούνται  να μεριμνήσουν , χωριστά  ή από 
κοινού , ώστε  οι συνολικές  ανθρωπογενείς  εκπομπές  αερίων  θερμοκηπίου  εκφρασμένες  σε 
ισοδύναμα  διοξειδίου  του άνθρακος , που αναφέρονται  στο παράρτημα  A του πρωτοκόλλου  
του Κιότο , να μην υπερβαίνουν  τις σχετικώς  εγκριθείσες  ποσότητες , που έχουν  υπολογισθεί  
βάσει  των ποσοτικών  δεσμεύσεων  για τον περιορισμό  και τη μείωση  των εκπομπών  και 
καταχωρίζονται  στο παράρτημα  Β, με στόχο  κατά  την περίοδο  ανάληψης  δεσμεύσεων  2008 – 
2012 να μειωθούν  οι συνολικές  εκπομπές  αναλόγων  αερίων  εκ μέρους  τους τουλάχιστον  κατά  
5% ως προς  το 1990.  
Η Λευκορωσία  περιλαμβάνεται  στο παράρτημα  Ι της UNFCCC, αλλά  όχι στο παράρτημα  B 
του πρωτοκόλλου  του Κιότο . Η Λευκορωσία , με επιστολή  της από 9 Φεβρουαρίου  2006, 
πρότεινε  τροποποίηση  του παραρτήματος  B του πρωτοκόλλου  του Κιότο  ώστε  να προστεθεί  
στο εν λόγω  παράρτημα  και να αναλάβει  ποσοτική  δέσμευση  περιορισμού  ή μείωσης  των 
εκπομπών  της, με τελικό  στόχο  τη διαμόρφωση  τους στο 95% του έτους  αναφοράς . Η 
COP/MOP2 καλείται  να εξετάσει  την προτεινόμενη  τροπολογία  και να αναλάβει  οιαδήποτε  
δράση  θεωρεί  εν προκειμένω  σκόπιμη . 
Σύμφωνα  με το άρθρο  300 παράγραφος  2 της συνθήκης  ΕΚ, απαιτείται  απόφαση  του 
Συμβουλίου , το οποίο  ενεργεί  με ειδική  πλειοψηφία  μετά  από πρόταση  της Επιτροπής , μεταξύ  
άλλων , και για τη διατύπωση  των θέσεων  που υιοθετούνται  εξ ονόματος  της Κοινότητας  σε 
κάθε  φορέα  που συγκροτείται  κατόπιν  συμφωνίας , όταν ο εν λόγω  φορέας  καλείται  να 
εγκρίνει  αποφάσεις  που έχουν  έννομες  συνέπειες , εξαιρουμένων  όσων  συμπληρώνουν  ή 
τροποποιούν  το θεσμικό  πλαίσιο  της συμφωνίας . Το Ευρωπαϊκό  Κοινοβούλιο  πρέπει  να 
ενημερώνεται  πλήρως  και άμεσα  για κάθε  ανάλογη  απόφαση  του Συμβουλίου . 
Η απόφαση  της COP/MOP2 σχετικά  με την τροπολογία  που προτείνει  η Λευκορωσία  θα είναι  
απόφαση  που θα παράγει  έννομα  αποτελέσματα . Κατά  συνέπεια , είναι  ανάγκη  το Συμβούλιο  
να εκδώσει  απόφαση  με την οποία  να διατυπώνεται  η θέση  της Κοινότητας  σχετικά  με το εν 
λόγω  θέμα . 
Η Λευκορωσία  υπέβαλε  στη γραμματεία  της UNFCCC δύο εθνικές  ανακοινώσεις  και την 
εθνική  της έκθεση  για τις απτές  προόδους  που έχει επιτύχει  στον  συγκεκριμένο  τομέα . Η 
Κοινότητα  προσφέρει  τεχνική  υποστήριξη  στη Λευκορωσία  στο πλαίσιο  του προγράμματος  
TACIS, με στόχο  να διευκολυνθεί  η εκ μέρους  της εφαρμογή  του πρωτοκόλλου  του Κιότο . 
                                                 
1 Απόφαση  2002/358/ ΕΚ του Συμβουλίου , ΕΕ L130 της 15.5.2002, σ. 1. 
 
EL 3   EL Η γενική  πρόθεση  της Λευκορωσίας  να υιοθετήσει  στόχο  μείωσης  των εκπομπών  στο πλαίσιο  
του πρωτοκόλλου  του Κιότο  επιβάλλεται  να χαιρετισθεί  θετικά . Ωστόσο , η προτεινόμενη  
τροποποίηση , υπό τη σημερινή  μορφή  της, δεν θα ανταποκρινόταν  στην  περιβαλλοντική  
ακεραιότητα  του πρωτοκόλλου  του Κιότο , επειδή  θα εξασφάλιζε  στη Λευκορωσία  
πλεόνασμα  δικαιωμάτων  εκπομπής  (Επιμετρούμενων  Μονάδων  Ποσότητας  - AAU) κατά  
πολύ  υψηλότερο  των προβλεπόμενων  για τις υπόλοιπες  οικονομίες  που βρίσκονται  σε 
μεταβατικό  στάδιο  και τα συμβαλλόμενα  μέρη  του παραρτήματος  Ι με ανάλογο  δημογραφικό  
δυναμικό . 
Ως εκ τούτου  στην  COP/MOP2, η Κοινότητα  δεν θα πρέπει  να υποστηρίξει  την τροπολογία  
του παραρτήματος  B του πρωτοκόλλου  του Κιότο  που προτείνει  η Λευκορωσία  εάν δεν 
εξασφαλίζεται  η περιβαλλοντική  ακεραιότητα  του πρωτοκόλλου . 
Πρέπει  να σημειωθεί  ότι, μετά  τις διαβλητές  προεδρικές  εκλογές  στη Λευκορωσία  στις 19 
Μαρτίου  2006, η ΕΕ τηρεί  πολιτική  περιορισμένων  διμερών  επαφών  με την εν λόγω  χώρα . Οι 
κοινοτικές  επαφές  με τη Λευκορωσία  επιβάλλεται  να διατηρηθούν  σε τεχνικό  και μη πολιτικό  
επίπεδο  κατά  τη διάρκεια  της διάσκεψης  στο Ναϊρόμπι . 
 
EL 4   EL Πρόταση  
ΑΠΟΦΑΣΗΣ  ΤΟΥ  ΣΥΜΒΟΥΛΙΟΥ  
περί διατυπώσεως  της θέσης  προς  υιοθέτηση  εξ ονόματος  της Ευρωπαϊκής  Κοινότητας  
όσον  αφορά  πρόταση  τροποποίησης  του πρωτοκόλλου  του Κιότο  στη σύμβαση -πλαίσιο  
των Ηνωμένων  Εθνών  για την κλιματική  αλλαγή  
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη : 
τη συνθήκη  ίδρυσης  της Ευρωπαϊκής  Κοινότητας , και ιδίως  το άρθρο  175 παράγραφος  1, σε 
συνδυασμό  με το δεύτερο  εδάφιο  του άρθρου  300 παράγραφος  2, 
την πρόταση  της Επιτροπής2, 
Εκτιμώντας  τα εξής: 
(1) Το 2002, η Ευρωπαϊκή  Κοινότητα  επικύρωσε  το πρωτόκολλο  του Κιότο  στη 
συνθήκη -πλαίσιο  των Ηνωμένων  Εθνών  για τις κλιματικές  μεταβολές  (UNFCCC)3 Ως 
εκ τούτου , συγκαταλέγεται  μεταξύ  των συμβαλλομένων  μερών  της ως άνω 
συμφωνίας . 
(2) Η δεύτερη  σύνοδος  των συμβαλλομένων  μερών  της UNFCCC, που λειτουργεί  επίσης  
και ως σύνοδος  των συμβαλλομένων  μερών  του πρωτοκόλλου  του Κιότο  (εφεξής  
COP/MOP2), θα πραγματοποιηθεί  στο Ναϊρόμπι  της Κένυα  από τις 6 έως τις 17 
Nοεμβρίου  2006. 
(3) Σύμφωνα  με το άρθρο  3 του πρωτοκόλλου  του Κιότο , τα συμβαλλόμενα  μέρη  που 
συμπεριλαμβάνονται  στο παράρτημα  I της UNFCCC μεριμνούν , χωριστά  ή από 
κοινού , ώστε  οι συνολικές  ανθρωπογενείς  τους εκπομπές  αερίων  θερμοκηπίου  
εκφραζόμενες  σε ισοδύναμα  διοξειδίου  του άνθρακος  που αναφέρονται  στο 
παράρτημα  Α του πρωτοκόλλου  του Κιότο  να μην υπερβαίνουν  τις ποσότητες  που 
τους επιμετρήθηκαν , οι οποίες  υπολογίζονται  σύμφωνα  με τις ποσοτικές  δεσμεύσεις  
που έχουν  αναλάβει  σχετικά  με τον περιορισμό  και τη μείωση  των εκπομπών  και οι 
οποίες  έχουν  καταχωρισθεί  στο παράρτημα  Β, ώστε  κατά  την περίοδο  ανάληψης  
δεσμεύσεων  2008-2012 οι συνολικές  εκπομπές  αναλόγων  αερίων  εκ μέρους  τους να 
μειωθούν  τουλάχιστον  κατά  5% ως προς  τα επίπεδα  του 1990. 
(4) Η Λευκορωσία , που περιλαμβάνεται  στο παράρτημα  Ι της UNFCCC δίχως  εντούτοις  
να καλύπτεται  και από στο παράρτημα  Β του πρωτοκόλλου  του Κιότο , πρότεινε  
τροποποίηση  ώστε  να προστεθεί  στο παράρτημα  Β του πρωτοκόλλου  του Κιότο  
αναλαμβάνοντας  ποσοτικές  δεσμεύσεις  σχετικά  με τον περιορισμό  ή τη μείωση  των 
                                                 
2 COM(2006) 602 τελικό  
3 Απόφαση  2002/358/ ΕΚ του Συμβουλίου , ΕΕ L130 της 15.5.2002, σ. 1. 
 
EL 5   EL εκπομπών , με απώτερο  στόχο  οι εκπομπές  της να διαμορφωθούν  στο 95% του έτους  
αναφοράς . Η εν λόγω  τροπολογία  θα εξεταστεί  στην  COP/MOP2. 
(5) Η απόφαση  για την τροπολογία  που προτείνει  η Λευκορωσία  αφορά  την προστασία  
του περιβάλλοντος  και θα παράγει  έννομα  αποτελέσματα . Ως εκ τούτου , βάσει  του 
άρθρου  175 παράγραφος  1, και σε συνδυασμό  με το δεύτερο  εδάφιο  του άρθρου  300 
παράγραφος  2, το Συμβούλιο  υποχρεούται  να εκδώσει  απόφαση  για τη θέση  της 
Κοινότητας  σχετικά  με το εν λόγω  θέμα  στην  COP/MOP2. 
(6) Η Λευκορωσία  έχει υποβάλει  στη γραμματεία  της UNFCCC δύο εθνικές  
ανακοινώσεις  και την εθνική  της έκθεση  σχετικά  με τις απτές  προόδους  που έχει εν 
προκειμένω  επιτύχει . Η Κοινότητα  προσφέρει  τεχνική  υποστήριξη  στη Λευκορωσία  
στο πλαίσιο  του προγράμματος  TACIS, με στόχο  να διευκολυνθεί  η εφαρμογή  του 
πρωτοκόλλου  του Κιότο  στη Λευκορωσία . 
(7) Επιβάλλεται  να χαιρετισθεί  θετικά  η γενική  πρόθεση  της Λευκορωσίας  να δεσμευθεί  
ως προς  συγκεκριμένους  στόχους  για τη μείωση  των εκπομπών  στο πλαίσιο  του 
παραρτήματος  Β του πρωτοκόλλου  του Κιότο . Ωστόσο , η προτεινόμενη  τροποποίηση , 
με τη σημερινή  της μορφή , δεν θα εξασφάλιζε  την περιβαλλοντική  ακεραιότητα  του 
πρωτοκόλλου  του Κιότο , δεδομένου  ότι θα επέτρεπε  στη Λευκορωσία  να διαθέτει  
πλεόνασμα  επιμετρούμενων  μονάδων  ποσότητας  που θα υπερέβαινε  κατά  πολύ  το 
αντιστοίχως  προβλεπόμενο  απόθεμα  για τις άλλες  οικονομίες  που βρίσκονται  σε 
μεταβατικό  στάδιο  και τα συμβαλλόμενα  μέρη  του παραρτήματος  Ι με παρεμφερές  
δημογραφικό  δυναμικό . 
(8) Στην  COP/MOP2, η Κοινότητα  και τα κράτη  μέλη  πρέπει  να συνεργαστούν  στενά  
ώστε  να εξασφαλιστεί  ότι κάθε  συμβιβαστική  τροπολογία  για το παράρτημα  Β, με 
αφετηρία  την προτεινόμενη  από την Λευκορωσία , συνάδει  προς  το κοινοτικό  δίκαιο  
και εξασφαλίζει  την περιβαλλοντική  ακεραιότητα  του πρωτοκόλλου  του Κιότο . 
(9) Ανάλογη  τροπολογία  για το παράρτημα  Β μπορεί  να υποστηριχθεί  από την Κοινότητα  
μόνον  εφόσον  είναι  σύμφωνη  προς  το κοινοτικό  δίκαιο  και εξασφαλίζει  την 
περιβαλλοντική  ακεραιότητα  του πρωτοκόλλου  του Κιότο . 
(10) Το Ευρωπαϊκό  Κοινοβούλιο  ενημερώνεται  αμέσως  και πλήρως  για κάθε  απόφαση  του 
Συμβουλίου  που λαμβάνεται  δυνάμει  του άρθρου  300 παράγραφος  2. 
ΑΠΟΦΑΣΙΖΕΙ : 
Άρθρο  1  
1. Κατά  τη δεύτερη  σύνοδο  των συμβαλλομένων  μερών  στη σύμβαση -πλαίσιο  των 
Ηνωμένων  Εθνών  για την κλιματική  αλλαγή , η οποία  λειτουργεί  και ως σύνοδος  των 
συμβαλλομένων  Μερών  στο πρωτόκολλο  του Κιότο , η Επιτροπή  δεν θα υποστηρίξει  την 
τροπολογία , με τη σημερινή  της μορφή , που προτείνει  η Λευκορωσία  για το παράρτημα  Β. 
 
2. Η Κοινότητα  και τα κράτη  μέλη  θα συνεργαστούν  στενά  ώστε  να εξασφαλιστεί  ότι κάθε  
συμβιβαστική  τροπολογία  με βάση  την τροπολογία  που αρχικά  πρότεινε  η Λευκορωσία  για 
το παράρτημα  Β συνάδει  προς  την κοινοτική  νομοθεσία  και εξασφαλίζει  την περιβαλλοντική  
 
EL 6   EL ακεραιότητα  του πρωτοκόλλου  του Κιότο . Σε αντίθετη  περίπτωση , η Επιτροπή  δεν θα 
υποστηρίξει  εκ μέρους  της Κοινότητας  την έγκριση  οιασδήποτε  συμβιβαστικής  τροπολογίας . 
Βρυξέλλες ,  
 Για το Συμβούλιο  
 Ο Πρόεδρος